Steve Biko Akademiese Hospitaal - Wikipedia
Steve Biko Akademiese Hospitaal
(Aangestuur vanaf Steve Biko-hospitaal)
Ingang na die hospitaal
Die Steve Biko Akademiese Hospitaal in Prinshof 349-Jr, Pretoria. Die Tshwane Distrikshospitaal (met rooi dakke) is links en direk agter sigbaar.
Die Steve Biko Akademiese Hospitaal is 'n hospitaal in Pretoria, Suid-Afrika. Die hospitaal het vroeër as die Pretoria Akademiese Hospitaal, en voor 1994 as die H.F. Verwoerd-hospitaal bekend gestaan. Die hospitaal word suiwer as tersiêre opleidingsinstelling vir gesondheidsorg gebruik. Dit is die belangrikste akademiese hospitaal van die Universiteit van Pretoria, saam met Kalafong Hospitaal in Atteridgeville aan die westekant van die middestad. Die hospitaal het 832 beddens.
Die eerste instelling vir gesondheidsorg in Pretoria was naby die militêre kaserne in Potgieterstraat geleë.
Op 21 Junie 1890 het president Paul Kruger die hoeksteen van die nuwe 130-bed Volkshospitaal gelê. Ten spyte van talle uitbreidings, wat onder andere deur die griepepidemie van 1918 genoodsaak is, was die hospitaal nie voldoende vir die stad se bevolking nie.
Op 22 April 1927 is die hoeksteen vir die bestaande hospitaal, die Pretoria Algemene Hospitaal, gelê. Die hospitaal se naam is 1967 na die H.F. Verwoerd-hospitaal hernoem. In 1997 verander dit na die Pretoria Akademiese Hospitaal en uiteindelik in 2008 na die Steve Biko Akademiese Hospitaal.
↑ http://www.pah.org.za/ Steve Biko Academic Hospital, besoek op 27 Junie 2011
Koördinate: 25°43′58″S 28°11′59″O﻿ / ﻿25.73271°S 28.19978°O﻿ / -25.73271; 28.19978
Ontsluit van "https://af.wikipedia.org/w/index.php?title=Steve_Biko_Akademiese_Hospitaal&oldid=1848404"
Last edited on 30 Oktober 2018, at 18:31